วฤนทาวันจันทโรทยมนเทียร

วฤนทาวันจันทโรทยมนเทียร (ฮินดี: वृंदावन चन्द्रोदय मंदिर; Vrindavan Chandrodaya Mandir; วฤนฺทาวนฺ จนฺทโรทย มนฺทีร) เป็นมนเทียรภายใต้การก่อสร้างในวฤนทาวัน มถุรา ประเทศอินเดีย หากก่อสร้างเสร็จตามแปลนจะกลายเป็นสิ่งก่อสร้างทางศาสนาที่มีความสูงที่สุดในโลก ด้วยมูลค่าคาดการณ์ก่อสร้างที่ ₹300 กรอร์ (1.3 พันล้านบาท) มนเทียรอยู่ภายใต้การบริหารของอิสก์คอน บังกาลอร์ ตามแปลนการก่อสร้าง อาคารจะมีความสูง 213 เมตร และ 70 ชั้น ในพื้นที่ราว 50,000 ตารางเมตร รวมถึงจะมีที่จอดรถและลานจอดเฮลิคอปเตอร์ การก่อสร้าง มธูปัณฑิตทาสเคยพบปะประธานาธิบดีปรณัพ มุขรจีเพื่อพูดคุยเกี่ยวกับการก่อสร้างอาคาร ในเดือนมีนาคม 2014 มุขยมนตรีรัฐอุตตรประเทศ อขิเลศ ยาดัฟ เดินทางมาเปิดตัวโครงการ และเมื่อ 16 พฤศจิกายน 2014 ประธานาธิบดี ปรณัพ มุขรจี เดินทางมาเคาะศิลาฤกษ์ของมนเทียร จนถึงปัจจุบัน มนเทียรยังคงอยู่ภายใต้การก่อสร้าง ระเบียงภาพ ดูเพิ่ม วิราตรามยัณมนเทียร โครงการก่อสร้างนครวัดขึ้นใหม่เป็นมนเทียรในอินเดีย นันทมหรธาม อ้างอิง